Ny lokalplan for sommerhusområderne [adresse], Svenstrup og [adresse] 
Sagsfremstilling 
5.      Ny lokalplan for sommerhusområderne [adresse], Svenstrup og Saltbæk  
                                                                                                                        Åbent 
Sagsnr.: 326-2014-1528        J.nr.: 01.02.05            Filippa Berg.: 326-2014-7189 
  
[adresse] 
Som konsekvens af en konkret sag vedr. ansøgning om tilbygning til eksisterende sommerhus ved [adresse], ønskes 
stillingtagen til hvorvidt der for området skal udarbejdes ny lokalplan til afløsning for Partiel Byplan nr. 4 for 
sommerhusområderne [adresse], Svenstrup og [adresse] (se bilag 1). 
  
Partiel Byplan nr. 4 er fra 1965 og er ikke tidssvarende i forhold til nuværende praksis for planlægning for 
bebyggelse i sommerhusområder. Særligt utidssvarende er Byplanens § 9 vedr. bebyggelsesprocent, som 
fastlægger at den samlede bebyggelse inklusive udhuse og garager ikke må overstige 10 % af grundens nettoareal 
(excl. vejarealer). Den alment gældende praksis efter Bygningsreglement 2010 (BR10) er i dag 15 % for 
bebyggelse. Heri medregnes ikke 35 m2 udhuse, garager mm. samt to små bygninger hver på max. 10 m2. (BR 10). 
Det betyder at byplanvedtægten er mere restriktiv end Bygningsreglementets bestemmelser. 
  
Den konkrete ansøgning om tilbygning til eksisterende bebyggelse vil ved fortsat administration efter Partiel Byplan 
nr. 4 betyde en så væsentlig overskridelse af den tilladte bebyggelsesprocent, at dette ikke kan betragtes som 
”Mindre betydende lempelser” jf. Byplanens § 15, stk. 1. Derfor kan Teknik og Miljø ikke meddele dispensation til 
det ansøgte, medmindre det besluttes at ændre administrationspraksis for så vidt angår bebyggelsesprocent. 
  
Partiel Byplan nr. 4 har over tid ikke været håndhævet, hvilket har medført en utilsigtet udbygning af mange af 
områdets ejendomme, især hvad angår den tilladte bebyggelsesgrad på 10 %. På en del af disse ejendomme vil en 
ansøgning om dispensation ligeledes ikke umiddelbart kunne meddeles. Dette kan medføre et omfattende antal 
lovliggørelsessager, medmindre plangrundlaget tilpasses en tidssvarende praksis.  
  
Endvidere er et antal helårsboliger beliggende inden for området og dermed omfattet af væsentligt mere restriktive 
bestemmelser end der normalt gælder for helårsboliger. Det anbefales derfor at områdeafgrænsningen ved ny 
planlægning af området ændres på en sådan måde at disse helårsboliger ikke mere er omfattet af 
sommerhusbestemmelserne. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller at 
· der inden for området omfattet af Partiel Byplan nr. 4 administreres ligesom bestemmelserne i BR10 for så vidt 
angår bebyggelsesprocent 
· der informeres om den ændrede praksis for administration gennem ugeavis, kommunens hjemmeside og ved 
skrivelse til pågældende grundejerforeninger 
· ny lokalplan tilvejebringes for området omfattet af Partiel Byplan nr. 4, for at sikre en tidssvarende planpraksis. 
Lokalplanen vil indgå i priorieteringen af lokalplaner. 
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 3. februar 2014: 
Udvalget vedtog at godkende Teknik- og miljøchefens indstilling. 
Bilag 1 - Partiel Byplan nr. 4 
326-2014-19088 
